
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rožňava 8P/192/2024 7824202201 22. 10. 2024 JUDr. Jarmila Dušáková ECLI:SK:OSRV:2024:7824202201.1
Uznesenie Okresný súd Rožňava vo veci starostlivosti súdu o maloleté deti A. B., nar. XX.XX.XXXX a C. B., nar. XX.XX.XXXX, obe deti v konaní zastúpené kolíznym opatrovníkom Ústredím práce, sociálnych vecí a rodiny, Úradom práce, sociálnych vecí a rodiny, Šafárikova 112, 048 01 Rožňava, deti rodičov - matky D. E., nar. XX.XX.XXXX, bytom B. F. XX a otca G. B., nar. XX.XX.XXXX, bytom E. XX, na návrh otca, o zníženie výživného na maloleté deti, takto rozhodol: I. Súd konanie zastavuje. II. Žiaden z účastníkov nemá právo na náhradu trov konania. odôvodnenie: 1. Navrhovateľ – otec maloletých detí sa návrhom doručeným tunajšiemu súdu dňa 04.10.2024 domáhal zníženia vyživovacej povinnosti na maloleté deti. 2. Pred začatím pojednávania navrhovateľ zobral svoj návrh v celom rozsahu späť a žiadal konanie vo veci zastaviť. Zároveň matka maloletých detí so späťvzatím návrhu zo strany otca súhlasila. 3. Kolízny opatrovník v konaní zastupujúci maloleté deti súhlasil so späťvzatím návrhu a so zastavením konania. 4. Podľa ust. § 29 ods. 1 Zákona č. 161/2015 Z. z. Civilného mimosporového poriadku (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Keďže v prejednávanej veci vzal navrhovateľ svoj návrh v celom rozsahu späť, súd konanie zastavil, podľa ustanovenia § 29 ods. 1/ CMP. 6. O náhrade trov konania súd rozhodol v zmysle ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu odvolanie nie je prípustné, nakoľko účastníci sa tohto práva vzdali do zápisnice.

